Hankeleping

							09.02.2024 nr 2-2/24/81-8

Riigi Kaitseinvesteeringute Keskus (registrikood 70009764, asukoht Järve 34a, 11314 Tallinn) keda esindab Riigi Kaitseinvesteeringute Keskuse direktori 07.12.2020 käskkirja nr 77  alusel Riigi Kaitseinvesteeringute Keskuse hangete osakonna juhataja Ivar Janson (edaspidi nimetatud tellija), ühelt poolt

ja

AJ Tooted Aktsiaselts (registrikood 10585384, asukoht Paneeli 6, 11415 Tallinn) keda esindab volikirja alusel projektimüügi juht Liine Kalmus (edaspidi nimetatud müüja), teiselt poolt (edaspidi eraldi ja üksikult nimetatud pool ning koos ja ühiselt nimetatud pooled), sõlmisid käesoleva hankelepingu (edaspidi nimetatud leping) alljärgnevas:

1.	Lepingu sõlmimise alus ja ese

1.1.	Leping on sõlmitud 13.02.2020 raamlepingu nr 2-2/20/81-1 (viitenumber 212369) ja esitatud pakkumuste (lisa 1 ja lisa 2) alusel ning tingimustel osas 1.
1.2.	Lepingu esemeks on laosisustuse (edaspidi kaup) ostmine koos transpordi ja paigaldusega aadressile Raatuse 110, Tartu (hooned D02 ja H01).
1.3.	Kaup ja kogused on toodud lepingu lisades 1 ja 2.
1.4.	Kauba eeldatav tarne tähtaeg on juuli 2024 ja kaup peab olema paigaldatud hiljemalt 19.08.2024.
1.4.1.	 Kauba tarne ja paigalduse tähtaeg võib muutuda tulenevalt ehitustööde käigust.
1.5.	Lepingu kogumaksumus on 61 677,60 eurot ilma käibemaksuta. Hinnale lisandub käibemaks.
1.6.	Leping jõustub mõlema poole allkirjastamisel ning kehtib kuni võlasuhte lõppemiseni.
1.7.	Lepingule kehtivad kõik raamlepingus ja selle lisades toodud tingimused, kui lepingus ei ole sätestatud teisiti.
1.8.	Lepingu lahutamatuteks osadeks on raamleping ja selle lisad, üleandmise ja vastuvõtmise aktid, pooltevahelised teated ning kõik lepingu muudatused ja lisad.

2.	Kauba üleandmine-vastuvõtmine

2.1.	Müüja on kohustatud kauba täpsest üleandmise kuupäevast teavitama kontaktisikut ette vähemalt 5 tööpäeva.
2.2.	Kauba üleandmine ja vastuvõtmine objektil toimub poolte esindajate poolt allkirjastatava üleandmise-vastuvõtmine aktiga.
2.3.	Müüja kohustub utiliseerima kauba transportimisel tekkinud jäätmed (sh kauba pakendid). Jäätmeid ei ole lubatud ladustada objektil asuvatesse ehituskonteineritesse.
2.4.	Müüja kohustub hüvitama kauba transportimisel ja/või paigaldamisel ostjale tekitatud kahju (määritakse või lõhutakse objektil seinad, vmt)

3.	Kontaktisikud

3.1.	Ostja kontaktisik on ehituse projektijuht Argo Kass, +372 5866 4973, argo.kass@rkik.ee
3.2.	Müüja kontaktisik on projektimüügi juht Liine Kalmus, +372 5348 7615, Liine.Kalmus@ajtooted.ee 

4.	Maksetingimused

4.1.	Maksetingimused on toodud raamlepingus ja e-arve esitatakse vastavalt raamlepingu punktile 3.5.
4.2.	Lisaks tuleb arvele märkida lepingu osa viitenumber  212369001028001.

5.	Lisad

5.1.	Lisa_1_Pakkumine_PD022340_RKIK_D02
5.2.	Lisa_2_Pakkumine_PD022388_RKIK_H01

6.	Poolte rekvisiidid

TELLIJA:
Riigi Kaitseinvesteeringute Keskus
Registrikood 70009764
Järve 34a
11314 Tallinn 

(allkirjastatud digitaalselt)
	
MÜÜJA:
AJ Tooted Aktsiaselts 
Registrikood 10585384
Paneeli tn 6
11415 Tallinn

(allkirjastatud digitaalselt)	
         Ivar Janson 	                                    Liine Kalmus
         hangete osakonna juhataja                                        projektimüügi juht